|  |  |  |  |
| --- | --- | --- | --- |
| DELO NA DALJAVO  Šolsko leto 2019/ 2020  Razred: 4. a | | | |
| Predmet:  DRU | Zaporedna št. ure:  59. | Datum:  8. 5. 2020 | Učiteljica:  Zdenka Mežan |
| Tema: RAZISKOVANJE PRETEKLOSTI | | | |
| Pripomočki: / str. 80, 81  Video razlaga: RAZISKOVANJE PRETEKLOSTI <https://www.youtube.com/watch?v=Mc8_aodGlyA&feature=youtu.be>  O koliščarjih na Ljubljanskem barju: <https://www.youtube.com/watch?v=HNvYxsbkr_E&feature=youtu.be&fbclid=IwAR35rOUut2jNlnhyz8hp76f-t6P1XD37LEmT6oURUrFkoYRMAOZrstMNtLo> | | | |
| Namen učenja:   * Razlikovati med preteklostjo, sedanjostjo, prihodnostjo. | | | |
| Kriteriji uspešnosti: Uspešen/ uspešna sem, ko:   * Boš razumel/a pojme preteklost, sedanjost, prihodnost. | | | |
| Danes boš spoznal/a še nekaj zanimivosti o preteklosti in kako le te odkrivamo.  Za uvod si oglej video razlago: <https://www.youtube.com/watch?v=Mc8_aodGlyA&feature=youtu.be>  Zelo zanimiva besedila te čakajo o življenju v preteklosti.  O koliščarjih na Ljubljanskem barju pa lahko pogledaš super posnetek: <https://www.youtube.com/watch?v=HNvYxsbkr_E&feature=youtu.be&fbclid=IwAR35rOUut2jNlnhyz8hp76f-t6P1XD37LEmT6oURUrFkoYRMAOZrstMNtLo>  **Koliščarji na Ljubljanskem barju**  Prva kolišča so na Ljubljanskem barju nastala že pred 6 000 leti. Ljubljansko barje je bilo takrat še jezero. Ljudje so si bivališča postavili na v tla zabitih lesenih kolih, tako so bila bivališča dvignjena od tal. Stene bivališč so bile narejene iz šib in ometane z glino.  Koliščarji so se na Ljubljanskem barju preživljali s poljedelstvom, živinorejo, nabiralništvom in lovom. Lovili so jelene, srne, divje prašiče, bobre, vidre in vodne ptice.  Orodje, orožje in druge uporabne predmete so izdelovali iz kamna, lesa, živalskih kosti in rogovja. Redki dragoceni predmeti so na Ljubljansko barje prišli s trgovino ali z izmenjavo surovin in izdelkov iz oddaljenih krajev. Razdalje po kopnem so koliščarji premagovali peš in z dvokolesnimi vozovi, ki jih je verjetno vleklo govedo. Po vodnih poteh pa so pluli v čolnih, izdolbenih iz enega debla.  **Emona ali Ljubljana v času Rimljanov**  Ljubljana je bila v času Rimljanov utrjena z močnim obzidjem. Obzidje je bilo visoko od 6 do 8 metrov. V mesto so vodila štiri mestna vrata. Imenovala se je Emona. Imela je okoli 5000 prebivalcev. Hiše v mestu so bile zidane. Mesto je imelo vodovod, kanalizacijo in kopališče. Hiše so imele centralno ogrevanje. Stene v hišah so bile barvne, na tleh so bili mozaiki.  **Srednjeveško mesto**  Mesta so nastajala v bližini gradov, rek, ob križiščih pomembnih poti, ob cerkvah. Prebivalci mest so se večinoma preživljali z obrtjo in trgovino. Večina mest je bila majhnih, imela so do 1000 prebivalcev. Osrednji prostor v mestu je bil trg, kjer so se dogajale vse pomembne zadeve. V mestih so se z vodo oskrbovali iz mestnih vodnjakov ali rek. Srednjeveška mesta niso imela kanalizacije. Odplake iz hiš so zlivali na ulico. Ulice niso bile tlakovane. Bile so zelo umazane, ker so jih zelo redko čistili. Zaradi umazanije so se v mestih pogosto pojavile bolezni.  Zanimivo, kajne?  Odgovori si na vprašanje: **Kako vemo, kaj se je dogajalo v preteklosti?**  POVZAMEMO: Preteklost raziskujemo s pomočjo predmetov, zapisov, ki so nam jih zapustili ljudje, ki so živeli v preteklosti. Te predmete imenujemo **ostanki preteklosti.**   * **Učbenik, str. 16, 17, 34, 35, 50, 51, 72, 73**   Preglej si posebne strani v učbeniku, ki v obliki časovnega pasu prikazujejo **otroštvo, šolstvo, naselje in promet.**  Odgovori si na vprašanja:  - Kaj vse nam lahko pomaga pri raziskovanju preteklosti? (naštej predmete)  **Učbenik, str. 81**  Pozorno preberi besedilo.  Besedilo v rumenem obarvano (Moram vedeti) prepiši v šolski zvezek.    Ali tudi pri vas doma hranite kakšne ostanke preteklosti? Zapiši v šolski zvezek.  Za vse, ki želite in zmorete več:  S pomočjo literature ali svetovnega spleta poišči zanimivosti o predmeti, o katerih bi rad izvedel več (posode, pohištvo, obleke, orožje, orodje , …). | | | |
| **Samovrednotenje:**  Kaj sem se danes naučil/a?  Je namen učenja dosežen?  Sem bil/a uspešna glede na kriterije uspešnosti? | | | |